ประกาศกระทรวงการคลังประกาศกระทรวงการคลังเรื่องมติการประชุมสามัญผู้ถือหุ้นประจำปี ๒๕๕๔ของบริษัท กสทโทรคมนาคม จำกัด (มหาชน)[๑] อาศัยอำนาจตามมาตรา ๒๓ แห่งพระราชบัญญัติทุนรัฐวิสาหกิจ พ.ศ. ๒๕๔๒กระทรวงการคลังในฐานะผู้ถือหุ้นทั้งหมดของบริษัท กสท โทรคมนาคม จำกัด (มหาชน)มีความเห็นเกี่ยวกับเรื่องต่าง ๆ ของการประชุมสามัญผู้ถือหุ้นประจำปี ๒๕๕๔ของบริษัท กสท โทรคมนาคม จำกัด (มหาชน) ดังต่อไปนี้๑. การพิจารณารับทราบผลการดำเนินงานของบริษัท กสท โทรคมนาคม จำกัด (มหาชน) ในรอบปี ๒๕๕๓ และแผนงาน/โครงการในอนาคตกระทรวงการคลังรับทราบผลการดำเนินงานของ บริษัท กสท โทรคมนาคม จำกัด (มหาชน)ในรอบปี ๒๕๕๓ และแผนงาน/โครงการในอนาคตตามที่คณะกรรมการ บริษัท กสท โทรคมนาคมจำกัด (มหาชน) เสนอ เพื่อให้เป็นไปตามข้อบังคับ บริษัท กสท โทรคมนาคม จำกัด (มหาชน)ข้อ ๑๖ (๑)๒. การพิจารณาอนุมัติงบดุลและบัญชีกำไรขาดทุนของบริษัท กสท โทรคมนาคม จำกัด (มหาชน) สำหรับปีบัญชี ๒๕๕๓กระทรวงการคลังอนุมัติงบดุลและบัญชีกำไรขาดทุนสำหรับรอบปีบัญชีสิ้นสุด ณ วันที่ ๓๑ ธันวาคม ๒๕๕๓ซึ่งผ่านการตรวจสอบและรับรองจากผู้สอบบัญชี (สำนักงานการตรวจเงินแผ่นดิน) ของบริษัทกสท โทรคมนาคม จำกัด (มหาชน) เพื่อให้เป็นไปตามข้อบังคับ บริษัท กสท โทรคมนาคม จำกัด(มหาชน) ข้อ ๑๖ (๒)๓. การพิจารณาอนุมัติการจ่ายเงินปันผลและจัดสรรเงินสำรองตามกฎหมาย๓.๑ การอนุมัติจ่ายเงินปันผลให้แก่ผู้ถือหุ้นกระทรวงการคลังอนุมัติการจ่ายเงินปันผลให้กระทรวงการคลังในฐานะผู้ถือหุ้นทั้งหมดของบริษัทกสท โทรคมนาคม จำกัด (มหาชน) จากผลการดำเนินงานในปี ๒๕๕๓ ตามที่คณะกรรมการบริษัทกสท โทรคมนาคม จำกัด (มหาชน) เสนอ จำนวนทั้งสิ้น ๕,๓๖๒,๙๐๐,๐๓๕.๓๓ บาท คิดเป็น ๕.๓๖ บาทต่อหุ้นโดยมีเงินปันผลเพิ่มเติมที่บริษัท กสท โทรคมนาคม จำกัด (มหาชน) ต้องจ่ายให้กระทรวงการคลังอีกเป็นจำนวน๑๐๘,๘๖๕,๖๘๖.๒๔ บาทซึ่งตามข้อบังคับบริษัท กสท โทรคมนาคม จำกัด (มหาชน)กำหนดให้มีการจ่ายภายในหนึ่งเดือนนับแต่วันที่ประชุมผู้ถือหุ้นเพื่อให้เป็นไปตามข้อบังคับบริษัท กสท โทรคมนาคม จำกัด (มหาชน) ข้อ ๑๖ (๓)๓.๒ การจัดสรรกำไรสุทธิประจำปีเป็นทุนสำรองตามกฎหมายกระทรวงการคลังอนุมัติให้บริษัท กสท โทรคมนาคม จำกัด (มหาชน)ไม่ต้องจัดสรรกำไรสุทธิในปี ๒๕๕๓ เป็นทุนสำรองตามกฎหมายเนื่องจากได้จัดสรรกำไรสุทธิเป็นทุนสำรองตามกฎหมายจำนวนร้อยละ ๑๐ของทุนจดทะเบียนครบถ้วนแล้วตั้งแต่ปี ๒๕๔๘๔. การพิจารณาเลือกตั้งกรรมการแทนกรรมการที่ออกตามวาระในการประชุมสามัญผู้ถือหุ้นประจำปี ๒๕๕๔มีกรรมการจะต้องออกจากตำแหน่งตามวาระจำนวน ๔ คน ดังนี้๑) นายวีระชัย คล้ายทอง๒) นางสาววลัยรัตน์ ศรีอรุณ๓) นายธานีรัตน์ ศิริปะชะนะ๔) นายวิสุทธิ์ ศรีสุพรรณต่อมา นายวิสุทธิ์ ศรีสุพรรณได้ยื่นหนังสือขอลาออกจากตำแหน่งกรรมการบริษัท กสท โทรคมนาคม จำกัด (มหาชน)มีผลตั้งแต่วันที่ ๑๘ เมษายน ๒๕๕๔ เป็นต้นไป คณะกรรมการ บริษัท กสท โทรคมนาคมจำกัด (มหาชน) พิจารณาแล้วเห็นสมควรให้กระทรวงการคลังพิจารณาแต่งตั้งตามที่คณะกรรมการสรรหาและกำหนดค่าตอบแทนบริษัทกสท โทรคมนาคม จำกัด (มหาชน) เสนอ โดยคณะกรรมการสรรหาและกำหนดค่าตอบแทนบริษัท กสทโทรคมนาคม จำกัด (มหาชน) มีมติเสนอเลือกตั้งกรรมการจำนวน ๒ คนที่จะออกจากตำแหน่งตามวาระกลับเข้าดำรงตำแหน่งกรรมการอีกวาระหนึ่งและเสนอบุคคลภายนอก จำนวน ๒ คน เป็นกรรมการใหม่ เนื่องจากเป็นผู้มีความรู้ความสามารถมีประสบการณ์ในการกำกับดูแลการบริหารและมีคุณสมบัติตามกฎหมายและข้อบังคับที่เกี่ยวข้อง ดังมีรายชื่อดังต่อไปนี้๑) นายวีระชัย คล้ายทอง เป็นกรรมการต่ออีกวาระหนึ่ง๒) นายธานีรัตน์ ศิริปะชะนะ เป็นกรรมการต่ออีกวาระหนึ่ง๓) นายดุสิต เขมะศักดิ์ชัย เป็นกรรมการแทน นางสาววลัยรัตน์ ศรีอรุณ๔) นายสุนทรสิงห์ วิทยปิยานนท์ เป็นกรรมการ แทน นายวิสุทธิ์ศรีสุพรรณกระทรวงการคลังขอแต่งตั้งบุคคลตามรายชื่อที่คณะกรรมการบริษัท กสทโทรคมนาคม จำกัด (มหาชน) เสนอดังกล่าวข้างต้น เป็นกรรมการทดแทนกรรมการที่ออกตามวาระจำนวน๔ คน ทั้งนี้เพื่อให้เป็นไปตามข้อบังคับบริษัท กสท โทรคมนาคม จำกัด (มหาชน) ข้อ ๒๙๕. การพิจารณากำหนดค่าตอบแทนกรรมการบริษัท กสท โทรคมนาคม จำกัด (มหาชน)๕.๑ การพิจารณาเบี้ยประชุมกรรมการกระทรวงการคลังอนุมัติให้บริษัท กสท โทรคมนาคม จำกัด (มหาชน)กำหนดค่าเบี้ยประชุมกรรมการตามหลักเกณฑ์และแนวทางของมติคณะรัฐมนตรีเมื่อวันที่ ๑๘พฤษภาคม ๒๕๔๗ เรื่องการปรับปรุงอัตราเบี้ยกรรมการรัฐวิสาหกิจโดยกรรมการได้รับเบี้ยประชุมกรรมการในอัตราคนละ ๑๐,๐๐๐.๐๐ บาทประธานกรรมการได้รับสูงกว่ากรรมการร้อยละ ๒๕และรองประธานกรรมการได้รับสูงกว่ากรรมการร้อยละ ๑๒.๕๕.๒ การพิจารณาโบนัสกรรมการกระทรวงการคลังอนุมัติให้บริษัท กสท โทรคมนาคม จำกัด (มหาชน)จ่ายโบนัสกรรมการให้เป็นไปตามข้อบังคับบริษัท กสท โทรคมนาคม จำกัด (มหาชน) ข้อ ๑๖(๔) และข้อ ๔๐ โดยมีหลักเกณฑ์การจ่ายที่เป็นไปตามมติคณะรัฐมนตรีเมื่อวันที่ ๓๑มกราคม ๒๕๒๑ มติคณะรัฐมนตรี เมื่อวันที่ ๕ กุมภาพันธ์ ๒๕๓๔และมติคณะรัฐมนตรีเมื่อวันที่ ๒๐ มิถุนายน ๒๕๓๘ และเนื่องจากผลประเมินปี ๒๕๕๓เท่ากับ ๓.๒๓๙๕ (สูงกว่าค่า ๓ ระดับปกติแต่ไม่ถึง ๓.๕) ดังนั้น เพื่อให้เป็นไปตามมติคณะรัฐมนตรีเมื่อวันที่๒๐ มิถุนายน ๒๕๓๘ เรื่องระบบประเมินผลการดำเนินงานรัฐวิสาหกิจจึงให้คณะกรรมการบริษัท กสท โทรคมนาคม จำกัด (มหาชน) ได้รับโบนัสในปี ๒๕๕๓ ตามฐานโบนัสปกติจำนวน๑,๓๘๓,๒๗๘.๔๕ บาท๖. การพิจารณาแต่งตั้งผู้สอบบัญชีและกำหนดค่าตอบแทนผู้สอบบัญชีกระทรวงการคลังอนุมัติให้สำนักงานการตรวจเงินแผ่นดินเป็นผู้สอบบัญชีของบริษัทกสท โทรคมนาคม จำกัด (มหาชน) โดยให้ได้รับค่าตอบแทนประจำปี ๒๕๕๔ตามอัตราที่สำนักงานการตรวจเงินแผ่นดินกำหนด คิดเป็นจำนวนเงิน ๑,๑๐๐,๐๐๐.๐๐ บาท (เท่ากับค่าสอบบัญชีประจำปี ๒๕๕๓) ทั้งนี้เพื่อให้เป็นไปตามข้อบังคับบริษัท กสท โทรคมนาคม จำกัด (มหาชน) ข้อ ๑๖ (๕) และข้อ๔๖๗. รับทราบการจ่ายเงินปันผลระหว่างกาลกระทรวงการคลังรับทราบการจ่ายเงินปันผลระหว่างกาลประจำปี ๒๕๕๓ จำนวน ๕,๒๕๔.๐๐ ล้านบาท (ประกอบด้วยเงินปันผล (พิเศษ) เพื่อชดเชยรายได้จากภาษีสรรพสามิต๔,๖๓๙.๐๐ ล้านบาท และเงินปันผล (ปกติ) งวดครึ่งปีแรก จำนวน๖๑๕.๐๐ ล้านบาท) ตามที่คณะกรรมการบริษัท กสท โทรคมนาคม จำกัด (มหาชน) เสนอ ทั้งนี้ เพื่อให้เป็นไปตามข้อบังคับ บริษัทกสท โทรคมนาคม จำกัด (มหาชน) ข้อ ๕๑ วรรค ๒ และพระราชบัญญัติบริษัทมหาชน พ.ศ. ๒๕๓๕มาตรา ๑๑๕ วรรค ๒๘. เรื่องอื่น ๆเนื่องจากกระทรวงการคลังในฐานะผู้ถือหุ้นทั้งหมดของบริษัท กสทโทรคมนาคม จำกัด (มหาชน) พิจารณาแล้วเห็นว่าตามพระราชบัญญัติองค์กรจัดสรรคลื่นความถี่และกำกับการประกอบกิจการวิทยุกระจายเสียงวิทยุโทรทัศน์ และกิจการโทรคมนาคม พ.ศ. ๒๕๕๓ มาตรา ๘๔ วรรค ๓ กำหนดให้ภายใน ๓ ปี นับแต่วันที่พระราชบัญญัตินี้ใช้บังคับบริษัทกสท โทรคมนาคม จำกัด (มหาชน) จะต้องนำรายได้จากการประกอบการอนุญาต สัมปทานหรือสัญญาที่ดำเนินการตามพระราชบัญญัติว่าด้วยการให้เอกชนเข้าร่วมงานหรือดำเนินการในกิจการของรัฐพ.ศ. ๒๕๓๕ ไม่ว่าจะดำเนินการทั้งหมดหรือบางส่วนโดยให้หักค่าใช้จ่ายที่กำหนดในกฎหมายดังกล่าวบางส่วนแล้วเหลือเท่าใดให้นำส่งสำนักงานคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ เพื่อนำส่งเป็นรายได้แผ่นดินต่อไปโดยบริษัท กสท โทรคมนาคม จำกัด (มหาชน)จะต้องนำส่งรายได้จากสัมปทานข้างต้นให้สำนักงานคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาตินับตั้งแต่ปี ๒๕๕๗และเนื่องจากที่ผ่านมาบริษัท กสท โทรคมนาคม จำกัด (มหาชน) มีการดำเนินงานที่พึ่งพิงรายได้จากสัมปทานซึ่งคิดเป็นจำนวนประมาณ๑๕,๐๐๐.๐๐ ล้านบาท จึงยังทำให้ผลประกอบการมีกำไรแต่หากไม่รวมรายได้จากสัมปทานดังกล่าวแล้ว ผลประกอบการของ บริษัท กสท โทรคมนาคมจำกัด (มหาชน) จะมีผลขาดทุนทันที ดังนั้น หากไม่มีการดำเนินการใด ๆ ในขณะนี้ คาดว่าในปี๒๕๕๗ บริษัท กสท โทรคมนาคม จำกัด (มหาชน) อาจประสบผลขาดทุนสุทธิอย่างมากและเพื่อให้บริษัท กสท โทรคมนาคม จำกัด (มหาชน)สามารถดำเนินธุรกิจได้อย่างต่อเนื่องต่อไป เห็นควรให้ บริษัท กสท โทรคมนาคม จำกัด(มหาชน) กำหนดมาตรการ แผนงาน รวมถึงการเพิ่มรายได้จากธุรกิจอื่น ๆเพื่อทดแทนรายได้สัมปทานที่จะหายไป ทั้งนี้เพื่อลดความเสี่ยงและผลกระทบที่จะเกิดขึ้นต่อบริษัท กสท โทรคมนาคม จำกัด (มหาชน)และผู้ถือหุ้นโดยให้ถือความเห็นของกระทรวงการคลังดังกล่าวเป็นมติของที่ประชุมผู้ถือหุ้นตามนัยมาตรา๒๓ แห่งพระราชบัญญัติทุนรัฐวิสาหกิจ พ.ศ. ๒๕๔๒ทั้งนี้ ตั้งแต่บัดนี้เป็นต้นไปประกาศณ วันที่ ๑๙ พฤษภาคม พ.ศ. ๒๕๕๔อารีพงศ์ภู่ชอุ่มปลัดกระทรวงการคลังปฏิบัติราชการแทนรัฐมนตรีว่าการกระทรวงการคลังปริยานุช/ผู้จัดทำ๒๘ กรกฎาคม๒๕๕๔ณัฐวดี/ตรวจ๒๘ กรกฎาคม๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๗๔ ง/หน้า ๑๘/๖ กรกฎาคม ๒๕๕๔